Սուսան տատի տան կառուցումն էլ է կիսատ մնացել: Ամուսինը տան այս «ուզոռը» Ձովագյուղում է տեսել…ու սկսել է տուն կառուցել, բայց ավարտին չի հասցրել: Մահացել է, տունն էլ կիսատ է մնացել: Գրեթե ամենօրյա կրակոցների պայմաններում Սուսան տատի տղաները տան կառուցման աշխատանքներն ավարտին հասցնելու իմաստ չեն տեսնում: Հանկարծ զրույցին միանում է Էմմա տատը. Սուսան տատն է նրան կանչում: Տիկին Էմման նրա եւ տեգոր կինն է, եւ հարեւանուհին: